দুর্গাপুজো উপলক্ষে হাওড়ায় আসছে ৮টি স্পেশাল ট্রেন

কলকাতা: শারদ উৎসবের সময় শহর ও শহরতলিতে অতিরিক্ত ভিড় সামলাতে বিশেষ উদ্যোগ নিল পূর্ব রেল (Eastern Railways)। দুর্গাপুজোর (Durga Puja) সময় হাওড়া ডিভিশনের (Howrah) পক্ষ থেকে চালানো হবে আটটি অতিরিক্ত ইএমইউ স্পেশাল ট্রেন।

রেল সূত্রে খবর, পুজোর দিনগুলোতে প্রতিদিন বিকেল থেকে গভীর রাত পর্যন্ত প্রচুর যাত্রী ভিড় হয় শহরের পুজোমণ্ডপমুখী রাস্তাঘাটে। সেই সময় যাত্রীদের সুরাহা দিতেই বাড়তি ট্রেনের ব্যবস্থা করা হয়েছে। বিশেষ করে নবমী ও দশমীতে যাত্রী ভিড় সর্বাধিক হওয়ায় এই ট্রেনগুলির চলাচল আরও গুরুত্বপূর্ণ হয়ে উঠবে বলে মনে করছে রেলকর্তৃপক্ষ।

আরও পড়ুন: মুখ্যমন্ত্রীর ভাবনাকে প্রাধান্য দিয়ে এ-২ সার্বজনীন দুর্গোৎসবের এবারের ভাবনা শারদীয়া মেলা

হাওড়া-হুগলি, হাওড়া-বর্ধমান এবং অন্যান্য ব্যস্ত রুটে এই অতিরিক্ত ট্রেন চালানো হবে। সময়সূচি আগেভাগে জানিয়ে দেওয়া হবে স্টেশন ও রেলের অফিসিয়াল ওয়েবসাইটে।

রেল কর্তৃপক্ষের দাবি, প্রতি বছরই পুজোর সময় যাত্রী চাপ বহুগুণে বেড়ে যায়। নিয়মিত লোকাল ট্রেন পরিষেবার সঙ্গে বাড়তি ইএমইউ স্পেশাল চালু থাকলে যাত্রীদের ভ্রমণ আরও স্বাচ্ছন্দ্যময় হবে। পাশাপাশি নিরাপত্তা ব্যবস্থাও জোরদার করা হচ্ছে, যাতে ভিড়ের মধ্যেও শৃঙ্খলা বজায় থাকে। ফলে এবারের দুর্গোৎসব শুধু পুজোমণ্ডপ ঘিরেই নয়, ট্রেন যাত্রাতেও মিলবে স্বস্তি ও স্বাচ্ছন্দ্যের বাড়তি ছোঁয়া।

দেখুন আরও খবর: